A leány dala
Szeretni kell-e,
Elhagyni kell-e,
Akit szivem rég elfogadott?
Ráfanyalodjam       
A gyűlöletre?
Tanácsot adj, de csak biztatót!

Igaz, hogy oly vad,
Szilaj legény ő,
És mégis érette élek-halok,
De oly szelíd is,
Olyan igéző,
Tanácsot adj, de csak biztatót!

Dúsabb és bölcsebb
Akadna nála,
Jó annak, ki derék legényt kapott,
Nem adnám őt én,
Nem, soha másnak!
Tanácsot adj, de csak biztatót!

Ha más legényhez
Hajolna szívem,	
Lennék én inkább csöndes halott,
Okos tanácsot
Kövessük híven!
Tanácsot adj, de csak biztatót!
Versek